cyanic-selkie/wikianc huggingface dataset:
காபுல் மாகாணம்
நிலவியல்
இடது|thumb|[[காபூல் நகரம், கடல் மட்டத்திலிருந்து 5,900 அடி உயரத்தில், இந்துகுஷ் மலைகளின் இடைவெளியில் உள்ள குறுகிய பள்ளத்தாக்கில் அமைந்துள்ளது.]] காபூலானது கடல் மட்டத்திலிருந்து 1800 மீ (6000 அடி) உயரத்தில் அட்சரேகை 34-31 'வடக்கு மற்றும் தீர்க்கரேகை 69-12' கிழக்கு இடையே அமைந்துள்ளது. உலகின் மிக உயரமான பகுதியில் உள்ள தலை நகரங்களில் இது ஒன்றாகும். காபுல் நகரானது வடக்கு-தெற்கவும்,  கிழக்கு-மேற்காகவும் செல்லும் வணிகப்  பாதைகள் சந்திக்கும் இடத்தில்,  மலைகள் சூழ்ந்த  ஒரு பள்ளத்தாக்கில் அமைந்துள்ளது. தென்கிழக்கில் லோங்கர் மற்றும் பாக்மன் மலைகளுக்கு இடையிலும், வடக்கில் சாரிகார் மற்றும் மேற்கில் நங்காய் கர் மலைகள் சூழ்ந்த நிலப்பகுதியிலும் உள்ள காபூலின்  பகுதியானது  ஒரு மில்லியன் ஆண்டுகளுக்கு முன்பு பனிக் கடலாக  மாறி இருந்தது. நகரத்தின் கிழக்குப் பகுதியின் இன்றைய பலி சர்க்கி பகுதியில் உள்ள சில ஆழமான கிணறுகள் இதற்கான சான்றுகளாக உள்ளன. காபூலானது, கிழக்கில் கோ-இ பக்மேன் மலையாலும், தென்கிழக்கில் கோ-இ ஷிர்தார்வாசா மலையாலும், வடகிழக்கில்  கோ-இ க்ர்த் மலைகளாலும்  சூழப்பட்டுள்ளது. காபூல் ஆறு என்று அழைக்கப்படும் ஒரே ஒரு ஆறு காபூலில் உள்ளது. காபூல் ஆறானது காபூலின் மேற்கில் 70 கிமீ (43 மைல்) தொலைவில் உள்ள பாக்மேன் மலையில் தோன்றுகிறது. பிறகு இந்த ஆறு  காபூல் நகரம், ஜலாலாபாத் நகரம் போன்றவற்றின் வழியாக பாய்ந்து,  பின்னர் பாக்கிஸ்தான் பகுதிக்குள் நுழைந்து, இறுதியில் அட்டாக்கில் சிந்து ஆற்றுடன் கலக்கிறது.
காபூல் மாகாணத்தின் காலநிலையானது வறண்ட மற்றும் அரை வறண்ட புல்வெளி நிலப் பகுதியாக கருதப்படுகிறது. ஏனென்றால் இங்கு பெய்யும் மழை அளவு குறைவு,   குறிப்பாக மே முதல் நவம்பர் வரையிலான காலத்தில் காபூல் மிகவும் வறண்டதாகவும், தூசி நிறைந்ததாகவும் இருக்கும். இரவுக்கும் பகலுக்கும் இடையிலும், பருவ பருவத்திற்கு இடையிலும், இடத்திற்கு இடம் இடையில் கடுமையான வெப்பநிலை வேறுபாடு இருக்கும். ஆப்கானிஸ்தானின் காலநிலையின் பிரதான அம்சம் நீல நிற மேகங்களற்ற வானம் ஆகும். இதனால் ஆண்டில் 300 நாட்களுக்கு மேல் சூரிய ஒளி மிக்க காலநிலை இருக்கும். குளிர்காலத்தில், பனிப்பொழிவுக்கு இடையிலும் வானம் தெளிவானதாக இருக்கும், பொதுவாக ஆண்டுக்கு சராசரியாக 15-30 செ.மீ. (5.9-11.8 அங்குலம்) பனிப்பொழிவு இருக்கும். காபூலின் குளிர்கால தினசரி வெப்பநிலையானது  -1 C என்றும், கோடைக்கால தினசரி வெப்பநிலையானது 24 C என்றும் இருக்கும். ஆண்டின் குளிரான மாதம் சனவரியாகவும், வெப்பமான மாதமாக சூலையும் இருக்கும். அதிகபட்ச வெப்பநிலையாக சூலை மாதத்தில் +42.7 டிகிரி செல்சியசும்,  குறைந்தபட்ச வெப்பநிலையாக சனவரியில் -26.3 ° C  பதிவாகியுள்ளது.
வரலாறு
காபூலின் வரலாறு 3,500 ஆண்டுகளுக்கு முற்பட்டது. இது ஒரு காலத்தில் சொராட்டிரிய நெறியின் மையமாக இருந்த‍து. அதன்பிறகு    பௌத்தர்கள், இந்துக்கள் ஆகியோரின் இருப்பிடமாகவும் ஆனது.
பிரித்தானிய அருங்காட்சியகத்தின் பதிவுகளின்படி காபூலின் பூர்வ குடிமக்கள் பஷ்தூன்கள் மற்றும் தாஜிக்கள் ஆவர்.
தைமூரிய வம்சத்தின் நிறுவனரான தைமூர், 14 ஆம் நூற்றாண்டில் இப்பிராந்தியத்தைக் கைப்பற்றி ஒரு பெரிய வணிக மையமாக உருவாக்கினார். 1504 ஆம் ஆண்டில், நாட்டின் வடபிரதேசத்திலிருந்த பாபரின் நகரம் வீழ்ந்த‍தையடுத்து, காபூலை அவரது தலைநகராக மாற்றிக்கொண்டார். அவரது பிற்கால முகலாயப் பேரரசின் முக்கிய நகரங்களில் ஒன்றாக இது ஆனது.
1747 இல் துராணிப் பேரரசின் ஒரு பகுதியாக மாறும்வரை காபுலானது பெரும்பாலும் சுதந்திரமாக இருந்தது. 1839 ஆம் ஆண்டு முதல் ஆங்கில ஆப்கானிய போரின்போது, பிரித்தானிய இராணுவம் இந்தப் பகுதிக்குள் படையெடுத்தது, ஆனால் 1842 இல் பின்வாங்கியது. பின்வாங்கி  ஜலலாபாத் செல்லும் வழியில் அந்தப் படைகளைப் பதுங்கி இருந்து அதிரடியாக தாக்கியதிலில் ஆயிரக்கணக்கானவர்கள் கொல்லப்பட்டனர். மற்றொரு பிரித்தானியப் படையானது பிரித்தானிய இந்தியாவிற்கு திரும்புவதற்கு முன்பு காபூலை எரித்தது. 1879 ஆம் ஆண்டில் நடந்த இரண்டாம் ஆங்கில ஆப்கானிய போரின்போது ஆங்கிலேயர் மீண்டும் இந்த நகரத்தைக் கைப்பற்றினர். அவர்களது குடியிருப்பு ஊழியர்கள் அங்கு படுகொலை செய்யப்பட்டனர், ஆனால் அவர்கள் ஒரு ஆண்டிற்குப் பின்னர் தங்கள் ஆதரவு மன்னரை அமர்த்திய பின்னர் திரும்பினர்.
மூன்றாம் ஆங்கில ஆப்கான் போரின்போது ஆப்கானிஸ்தானின் தலைநகர் மற்றும் அதன் கிழக்கு நகரான ஜலாலாபாத், 1919 ஆம் ஆண்டு மே மாதம் பிரித்தானிய ராயல் ஏர் ஃபோர்ஸ் 31 மற்றும் 114 படைவீரர்களால் விமானத் தாக்குதலுக்கு ஆளானது அப்போரையடுத்து அரசர் பதவிக்கு அமனுல்லாகான் உயர்ந்தார். பிரித்தானியர்களைப் போரில் தோற்கடித்த அமானுல்லா கான் ராவல்பிண்டி ஒப்பந்தத்தில் கையெழுத்திட்ட பின்னர் நாட்டை நவீனமயமாக்கினார். 1920 களின் பிற்பகுதியில், ஜஹிர் ஷா  புதிய இளம் அரசராக  ஆனார்.
1960 கள் மற்றும் 1970 களில் காபூல் மத்திய ஆசியாவின் பாரிஸ் என்று அறியப்படும் விதத்தில், அது ஐரோப்பிய பாணியிலான ஒரு நகரமாக மாறியது. அந்த நாட்களில் காபூலில், நவீன திரையரங்குகள், சிற்றுண்டிச்சாலைகள், சாதாரண பிரஞ்சு தோட்டங்கள், பள்ளிகள், நூலகங்கள், பல்கலைக்கழகங்கள், நவநாகரீக ஆடை அங்காடிகள் போன்றவை இருந்தன. காபூலில் "காபூலிஸ்" என்று அறியப்பட்டவர்கள் மிகவும் படித்தவர்களாகவும், முற்போக்கானவர்களாகவும், பெருநோக்க மக்களாகவும் இருந்தனர். பெண்களும், ஆண்களும் துவக்கப் பள்ளி, உயர்நிலை பள்ளி,  பல்கலைக்கழகம் போன்றவற்றில் கல்வி பயின்றனர். 1970களில் குட்டைப் பாவாடையணிவதை சாதாரணாம‍க் காணக்கூடியதாக இருந்த‍து. 1960கள், 1980களில் நன்கு படித்த, கலாச்சார விழிப்புள்ள மக்கள் நிறைந்து இருந்த‍தால்,   தலைமுடியில் முக்காடு அணியாமல் இருப்பதோ, அல்லது ஆடை அணியக்கூடிய முறையோ எந்த ஒரு பிரச்சனையாகவும் இருக்கவில்லை. இந்த முற்போக்குமிக்க அமைதியான சமூகமானது 1970 களின் பிற்பகுதியில் ஆப்கானித்தானில் வெளிநாட்டு தலையீடு ஏற்பட்டு  இன்றைய நிலைக்கு நாடு வீழும் காலகட்டமவரை வரை நீடித்தது. 1979 திசம்பரில், ஆப்கானிஸ்தானின் ஆப்கானித்தான் மக்கள் ஜனநாயகக் கட்சி தலைமையிலான அரசாங்கத்தை காக்க  சோவியத் இராணுவம் காபூல் சர்வதேச விமான நிலையத்தில் இறங்கியது. இடது|thumb|காபூல் பன்னாட்டு வானூர்தி நிலையத்தில் நேட்டோவின் இராணுவ முனையம் ஆப்கானிஸ்தானில் சோவியத் படைகள் தங்கியிருந்த சுமார் 10 ஆண்டுகள் சோவியத் அதிகார மையமாக காபூல் மாறியது. 1989 பிப்ரவரியில், முஜாகிதீன்களால் தோற்கடிக்கப்பட்ட பின்னர் சோவியத் படைகள் ஆப்கானிஸ்தானிலிருந்து வெளியேறின. 1992 வசந்த காலத்தில் முகமது நஜிபுல்லாவின் அரசாங்கத்தைத் தோற்கடித்து, காபூலை முஜாகிதீன் படைகள் கைப்பற்றின. பின்னர் முஜாகிதின்களின் கூட்டணியில் பிளவு ஏற்பட்டு பல போர்க் குழுக்களாக பிரிந்து, இதனால் ஏற்பட்ட மோதல்களால் அழிவுகள் அதிகரித்து காபூல் மிகவும் சேதமடைந்தது. 1996 ஆம் ஆண்டில் தலிபான்கள் இந்தப் பிராந்தியத்தைக் கைப்பற்றினர். இதன்பிறகு ஆப்கானித்தானில் ஒரு புதிய கண்டிப்பான இஸ்லாமிய ஷரியா ஆட்சியைத் துவக்கினர். இவர்களின் ஆட்சியானது கல்வி, பொழுதுபோக்கு, பெண்கள் பணிக்குச் செல்லுதல், ஆண்கள் தாடியை மழித்தல், மற்றும் பல சாதாரண மனித நடவடிக்கைகள், பொழுதுபோக்கின் பல வடிவங்களைக் கட்டுப்படுத்தினர். thumb|ஆப்கான் தேசிய காவல் துறையின்  வாகனங்கள் செப்டம்பர் 11 தாக்குதல் முடிந்த ஒரு மாத‍த்துக்கும் குறைவான காலப்பகுதியில், 2001 அக்டோபரில் பிரித்தானிய ஆயுதப்படைகளின் உதவியுடன் அமெரிக்க ஆயுதப் படைகளானது வடக்குக் கூட்டணி தரைப்படைகளுக்கு ஆதரவாக வான்படை தாக்குதலை மேற்கொண்டன. இதனால் தலிபான்கள் காபூலை விட்டு வெளியேற, வடக்குக் கூட்டணி நகரத்தை தன் கட்டுப்பாட்டில் கொண்டு வந்தது. 2001 திசம்பரில் காபூலானது ஆப்கான் இடைக்கால  நிர்வாகத்தின் தலைநகரமாக ஆனது. பின்னர் அதனிடம் இருந்துஹமித் கர்சாய் தலைமையில்  தற்போதைய ஆப்கானிஸ்தானின் அரசாங்கத்தின் வசம் நகரம் கொண்டுவரப்பட்டது.
2002 ஆம் ஆண்டின் துவக்கத்தில்  நேட்டோ தலைமையிலான சர்வதேச பாதுகாப்பு உதவிப் படை (ISAF) காபூலில் பயன்படுத்தப்பட்டது, பின்னர் அங்கிருந்து அவர்கள் நாட்டின் பிற பகுதிகளைத் தங்கள் வசம் கொண்டுவந்தனர். போரினால் சின்னா பின்னமான நகரம் அதன்பிறகு சில சாதகமிக்க வளர்ச்சியைக் காணத் துவங்கியது, மில்லியன் கணக்கான மக்கள் வெளிநாடுகளில் இருந்து நாடு திரும்பினர். இதன் மக்கள்தொகை 2001 இல் சுமார் 500,000 ஆக இருந்த நிலையில் 2007 ஆம் ஆண்டு 3 மில்லியனாக உயர்ந்தது. பல வெளிநாட்டு தூதரகங்கள் மீண்டும் திறக்கப்பட்டன, குறிப்பாக மிகப்பெரிய அமெரிக்கத் தூதரகம் திறக்கப்பட்டது. ஆப்கானிய அரசாங்க நிறுவனங்கள் மீண்டும் அபிவிருத்தி செய்யப்பட்டு நவீனமயமாக்கப்பட்டன. 2008 ஆம் ஆண்டு முதல் புதிதாக பயிற்சி பெற்ற  ஆப்கானிய தேசிய காவல் துறை (ஏஎன்பி) மற்றும் ஆப்கானிய தேசிய இராணுவம் (ஏஎன்ஏ) ஆகியவை இப்பகுதியில் பாதுகாப்புக்கு பொறுப்பேற்றுள்ளன. நேட்டோ படைகள் மிகுதியாக தங்கவைக்கப்பட்டுள்ளனர், ஆனால் தெருக்களில் ரோந்து செல்வது இல்லை.
நகரம் வளர்ந்துவந்தாலும், அக்கானி வலைப்பின்னல், தலிபான்களின் குவெட்டா சூரா, ஹெஸ்-இ இஸ்லாமி, அல்கொய்தா மற்றும் பிற அரசு எதிர்ப்பு சக்திகள் அவ்வப்போது நடத்தும் தற்கொலைப்படைத் தாக்குதல்கள் மற்றும் வெடிப்பு நிகழ்வுகளை நடத்தி வருகின்றன. இவற்றிற்கு பாக்கிஸ்தானின் சேவைகளிடை உளவுத்துறையின் (ஐஎஸ்ஐ) வழிகாட்டல் மற்றும் ஆதரவும் உள்ளது.
அரசியல்
2004 சனவரியில் ஆப்கானிஸ்தான் ஒரு புதிய அரசியலமைப்பை ஏற்றுக்கொண்டு, நாட்டை இஸ்லாமிய குடியரசாக நிறுவப்பட்டது. அரசியலமைப்பின் படி, ஆப்கானிய அரசாங்கமானது ஒரு சனாதிபதி, இரண்டு துணை சனாதிபதிகளையும், ஒரு தேசிய சட்டமன்றம் (நாடாளுமன்றம்) போன்றவற்றைக் கொண்டதாக உள்ளது. தேசிய சட்டமன்றமானது இரண்டு அவைகளைக் கொண்டதாக உள்ளது. ஒன்று மக்களவை (வொலேஸி ஜிர்கா), மற்றொன்று மூத்தோர் அவை (மெஷ்ரானோ ஜிர்கா) ஆகும். மேலும்  நீதித்துறையின் சுயாட்சி கொண்ட உச்ச நீதிமன்றம் (ஸ்டாரா மக்காமா) உயர் நீதிமன்றங்கள் மற்றும் மேல்முறையீட்டு நீதிமன்றங்கள் போன்றவை உள்ளன. உச்சநீதிமன்ற நீதியரசர்களை மக்களவையின் ஒப்புதலுடன் ஜனாதிபதி நியமனம் செய்கிறார்.
ஆப்கானிஸ்தானின் சனாதிபதித் தேர்தல் 2004 அக்டோபர் இல் நடைபெற்றது. இத் தேர்தலில் எட்டு  மில்லியன் ஆப்கானியர்கள் வாக்களித்தனர். ஆப்கானிஸ்தானின் தேர்தல் நிர்வாகக் குழுவானது,  ஹமித் கர்சாய், இடைக்கால ஜனாதிபதியாக, 55.4% வாக்குகளை பெற்று வெற்றி பெற்றார் என அறிவித்து, தேர்தல் சான்றிதழை அளித்தது. கர்சாயை எதிர்த்து வலுவாக போட்டியிட்ட யூனுஸ் குனுனி 16.3% வாக்குகளைப் பெற்றார். தேர்தல்கள் முறைகேடுகள் இல்லாமல் இல்லை; மோசடி மற்றும் வாக்குப் பெட்டியில் வாக்குச் சீட்டுதளைத் திணித்தல் போன்ற குற்றச்சாட்டுகள், குனூனி உட்பட பல சனாதிபதி வேட்பாளர்களால் எழுப்பப்பட்டன. இந்த விவகாரத்தை விசாரிக்க சர்வதேச நிபுணர் குழு ஒன்று அமைக்கப்பட்டது. தேர்தல் முறைகேடு பற்றிய ஆதாரங்களை இந்த குழு கண்டுபிடித்தது, எனினும் தேர்தலின் விளைவை பாதிக்கும் அளவுக்கு அது இல்லை என்று கூறியது.
பொருளாதாரம்
காபூலில் இயற்கை எரிவாயு, பருத்தி, கம்பளி, தரைவிரிப்புகள், விவசாயம், சில சிறிய உற்பத்தி நிறுவனங்களின் தயாரிப்புகள் நிகழ்கின்றன. காபூலானது இங்கிலாந்து, பிரான்ஸ், ஜெர்மனி, ஐக்கிய அமெரிக்கா, இந்தியா, தென் கொரியா,துருக்மெனிஸ்தான், கென்யா, உருசியா, பாக்கித்தான், சீனா, ஈரான் போன்ற நாடுகளோடு வர்த்தக கூட்டுறவை கொண்டுள்ளது. காபூலின் பொருளாதாரம் 25 ஆண்டுகளாக பாதிப்புக்கு ஆளாகி,  சுருங்கி இருந்த நிலையில் அமெரிக்காவின் செல்வாக்கால் சுமார் 3500% அதிகரித்துள்ளது. ஆப்கானித்தானின் பொருளாதாரத்திற்கு உதவியாக  புதிய நாணயம் அறிமுகப்படுத்தப்பட்டது. புதிய காபூலில்  பல அமெரிக்க தொழில் நிறுவனங்கள் ஆர்வமுடன் தங்கள் கிளைகளை திறந்துள்ளன. காபூல் சிட்டி சென்டர் மால் கட்டப்பட்டுள்ளது. அதில் கிட்டத்தட்ட 100 கடைகள் உள்ளன.
பொருளாதாரம் வியத்தகு அளவில் அதிகரித்து வருகிறது. பணியாளர்களின் ஊதியம் போன்றவற்றால் வீட்டு விலை அதிகரித்து வருகின்றது. வாழ்க்கை செலவினம் வியத்தகு முறையில் அதிகரித்துள்ளது, இது கல்வியறிவற்ற  ஆப்கானியருக்கு ஒரு பிரச்சனையாக இருக்கிறது. ஐக்கிய நாடுகள் அவை ஆப்கானிஸ்தானின் பள்ளிகளுக்கு  உணவு மற்றும் பள்ளி பொருட்களுக்கு உதவுகிறது. பல சர்வதேச தொண்டு அமைப்புக்கள் ஆப்கானிய பொருளாதாரத்திற்கு உதவுகின்றன.
சுற்றுலா
1960 கள் மற்றும் 70 களில் காபூலின் பொருளாதாரமானது சுற்றுலாவை பெரிதும் சார்ந்து இருந்தது. காபூலின் பொருளாதாரத்தில் ஆடை, பருத்தி உற்பத்தி, வேளாண் உற்பத்தி போன்ற தொழில்கள் இருந்தன, என்றாலும் அதன் பொருளாதார வருவாயானது மிகுதியாக சுற்றுலாவினால் ஈட்டப்பட்டது அவை  போர்களால் அழிந்தன.
மக்கள்தொகை மற்றும் நிர்வாகம்
thumb|250x250px|காபுல் மாகாணமும் அதன் 14 மாவட்டங்களும். காபூல் மாகாணத்தின் மொத்த மக்கள் தொகை 3,950,300, இதில் 80 விழுக்காடு நகர்ப்புறங்களில் (முக்கியமாக காபூல் பெருநகரப் பகுதியில்) வாழ்கின்றனர். மீதமுள்ள 20 விழுக்காடு கிராமப்புற மக்களாவர்.
காபூல் நகரமானது பல இனமக்கள் வாழும் நகராகும். 2003 ஆம் ஆண்டு வரை இங்கே 45% தாஜிக், 25% ஹசாரா, 25% பஷ்டூன், 2% உஸ்பெக்ஸ், 1% பாலொச், 1% டர்க்,  1% இந்து போன்ற மக்கள் வாழ்ந்தனர். டாரி மற்றும் பாஷ்டோ மொழிகள் பரவலாக இப்பகுதியில் பயன்படுத்தப்படுகின்றன என்றாலும், டாரி மொழியானது பொது மொழியாக உள்ளது. பன்ஷூன் மக்களிடையே பன்மொழிப் போக்கு பொதுவாகப் பரவலாக உள்ளது.
மேற்கோள்கள்
பகுப்பு:ஆப்கானித்தானின் மாகாணங்கள்
பரசுராமர் (திரைப்படம்)
பரசுராமர் 1940 ஆம் ஆண்டு வெளிவந்த தமிழ்த் திரைப்படமாகும். எச். எஸ். மேத்தா இயக்கத்தில் வெளிவந்த இத்திரைப்படத்தில் செருகளத்தூர் சாமா, டி. ஆர். மகாலிங்கம், என். எஸ். கிருஷ்ணன் மற்றும் பலரும் நடித்திருந்தனர்.
பகுப்பு:1940 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:செருகளத்தூர் சாமா நடித்த திரைப்படங்கள் பகுப்பு:டி. ஆர். மகாலிங்கம் நடித்த திரைப்படங்கள் பகுப்பு:ஜி. ராமநாதன் இசையமைத்த திரைப்படங்கள் பகுப்பு:என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
பக்தி (அம்பரீஷன் சரித்திரம்)
பக்தி 1940 ஆம் ஆண்டு வெளிவந்த தமிழ்த் திரைப்படமாகும். டி. ஜி. குனே இயக்கத்தில் வெளிவந்த இத்திரைப்படத்தில் எம். வி. சுப்பையா நாயுடு, ஆர். நாகேந்திர ராவ் மற்றும் பலரும் நடித்துள்ளனர்.
பகுப்பு:1940 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
வன்னியம்பட்டி
வன்னியம்பட்டி (Vanniyampatti ) இந்தியா-தமிழ்நாடு மாநிலம், புதுக்கோட்டை  மாவட்டம்,
அரிமளம்  ஒன்றியத்தில்  அமைந்துள்ள கிராமம் ஆகும்.
சான்றுகள்
பகுப்பு:பிற மொழி வார்த்தைகளைக் கொண்ட கட்டுரைகள் பகுப்பு:புதுக்கோட்டை மாவட்டத்திலுள்ள கிராமங்கள் பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
வெண் சிறகு மரங்கொத்தி
வெண் சிறகு மரங்கொத்தி (White-winged woodpecker) என்பது மரங்கொத்தி குடும்பத்தைச் சேர்ந்த ஒரு பறவையாகும். இருசொற் பெயரீட்டு முறையில் இப்பறவையின் அறிவியல் பெயர் டென்ட்ரோகோபோசு லியுகோபடரசு என்பதாகும். ஆப்கானித்தான், சீனா, ஈரான், கசக்கசுத்தான், கிர்கிசுத்தான், தயிகிசுத்தான், துருக்மெனிசுதான், உசுபெக்கிசுத்தான், போன்ற நாடுகளில் இப்பறவை காணப்படுகிறது. மிதமான காடுகளும் துணை வெப்பமண்டல அல்லது வெப்பமண்டல ஈரமான தாழ்நில காடுகளும் வெண் சிறகு மரங்கொத்தியின்  இயற்கை வாழிடங்களாகும்.
மேற்கோள்கள்
பகுப்பு:மரங்கொத்திகள்
மேரி இரத்தினம்
மேரி இரத்தினம் (Mary Rutnam née Irwin ; 1873-1962) ஒரு கனேடிய மருத்துவர், மகளிர் மருத்துவ நிபுணர், வாக்குரிமை மற்றும் இலங்கையில் பெண்களின் உரிமைகளின் முன்னோடி ஆவார். பெண்களின் உடல்நலம் மற்றும் சுகாதார கல்வி, பிறப்பு கட்டுப்பாடு, கைதிகளின் உரிமைகள் மற்றும் நிதான இயக்கம் ஆகியவற்றில் இவர் பணியாற்றியதற்காக தேசிய அளவில் அங்கீகாரம் பெற்றார்.
ஆரம்பகால வாழ்க்கை மற்றும் கல்வி
மேரி எலன் இர்வின் 1873 ஜூன் 2 அன்று கனடாவின் ஒன்ராறியோவின் எலோராவில் பிறந்தார். இவருடைய குடும்பம் திருச்சபை பொது ஆட்சிமுறை சார்ந்ததாகும். இவர் கின்கார்டினில் உள்ள பள்ளியில் பயின்றார், மற்றும் டொராண்டோவின் திரினிட்டி கல்லூரியில் உள்ள மகளிர் மருத்துவக் கல்லூரியில் மருத்துவராக தகுதி பெற்றார். மருத்துவப் பட்டப்படிப்பைத் தொடர்ந்து, 1896 ஆம் ஆண்டில் நியூயார்க்கில் பயிற்சியை முடித்து, வெளிநாட்டுப் பணிகளுக்கான அமெரிக்க ஆணையத்திற்காக, ஆசியாவில் மறைப்பணியாளர் பணிகளை மேற்கொள்வதற்கு விண்ணப்பித்தார் அங்கு இருந்தபோது, இவர் சாமுவேல் கிறிஸ்மஸ் கனகா ருட்னத்தை மணந்தார்.
பணிகள்
ஆயத்தப் பயிற்சி பெற்ற பிறகு இலங்கைக்குச் சென்றார். அது அப்போதைய பிரித்தானிய இலங்கைப் பகுதி ஆகும். இணுவில் உள்ள மெக்கலான் பெண்கள் மருத்துவமனையில் தனது மருத்துவப் பணியினைத் துவங்கினார். எனினும், சாமுவேல் இரத்தினம், தமிழராக, ஏற்றுக்கொள்ளப்படவில்லை, மற்றும் இவர் சக மறைப்பணியாளர்களால் புறக்கணிக்கப்பட்டார். கொழும்பில் உள்ள, பெண்கள் லேடி ஹெவ்லொக் மருத்துவமனையில் பணியாற்றிய பின்னர் சொந்தமாக மகப்பேறியல் மருத்துவமனை ஒன்றினை நிறிவினார் இது குறிப்பாக முஸ்லீம் பெண்கள் மற்றும் மற்றவர்களிடம் பிரபலமாக இருந்தது, இவர்கள் ஒரு ஆண் மருத்துவரை சந்திப்பதனை தவிர்ப்பதற்காக பெரும்பான்மையான பெண்கள் இந்த மருத்துவமனைக்குச் சென்றனர்.
1904 முதல், மேரி இரத்தினம் ஒரு சக கனேடிய மருத்துவருடன் இணைந்து பெண்கள் நட்பு சமூகம் மற்றும் இலங்கை மகளிர் சங்கத்தை நிறுவினார், இவை இரண்டும் உள்ளூர் பெண்கள் மற்றும் சிறுமிகளுக்கான ஆரோக்கியம் மற்றும் சமூக ஏற்பாடுகளை மேம்படுத்துவதை நோக்கமாகக் கொண்டிருந்தன. இவர்கள் பெண்களின் உரிமைகள் பற்றிய விவாதத்தை எளிதாக்கி, புத்தகங்களுக்கான அணுகலை வழங்கினர். 1907-8 இல் கனடாவிற்கு வந்திருந்த பல்வேறு பெண்கள் அமைப்புகளின் வளர்ச்சியால் ஈர்க்கப்பட்டு, மீண்டும் கொழும்பில் உள்ள இரத்தினம் தமிழ் மகளிர் சங்கத்தை நிறுவுவதை ஊக்குவித்தது. பாரம்பரியமற்ற தமிழ்ப் பண்பாட்டை ஊக்குவித்தல் மற்றும் பள்ளிக்கல்வி வழங்கல் உள்ளிட்ட கலாச்சார மற்றும் கல்விப் பணிகளை வழங்கல் போன்ற செயல்பாடுகளை முதன்மையாகக் கொண்டு இந்த அமைப்பு செயல்பட்டு வந்தது.
1922 ஆம் ஆண்டில், சிலோனில் பெண் வழிகாட்டிகள் இயக்கத்தை அறிமுகப்படுத்த மேரி பொறுப்பேற்றார், மேலும் 1920 களில் இவர் வாக்குரிமை பிரச்சாரத்தில் முக்கியப் பங்கு வகித்தார். இதற்காக இவர் முதன்மையாக பெண்கள் உரிமையாளர் சங்கத்தில் ஈடுபட்டார், இது 1931 இல் பெண்கள் வாக்குரிமைகளைப் பெற்ற போது, பெண்கள் அரசியல் ஒன்றியமாக இந்த அமைப்பு மாறியது, அதன் முதல் தலைவராக மேரி இருந்தார். இந்த குழு பெண்களுக்கான பரவலான ஜனநாயக உரிமைகளுக்காக தொடர்ந்து பணியாற்றியது. 1931 முதல், இவர் பெண்கள் நிறுவனங்களின் (இலங்கை மகளிர் சங்கம், அல்லது லங்கா மகிளா சமிதி) ஒரு வலைத்தளத்தையும் தொடங்கினார், இது கிராமப்புற ஏழைகளுடன் பணியாற்றுவதில் கவனம் செலுத்தியது, இதில் சுகாதாரம், கைவினைப்பொருட்கள், எழுத்தறிவு மற்றும் சமையல் ஆகியவற்றில் பெண்கள் ஈடுபடுதல் குறித்தான அறிவுரைகள் வழங்குவதனையும் நோக்கமாகக் கொண்டு செயல்பட்டு வருகிறது.
சஞ்சனா சிங்
சஞ்சனா சிங் (Sanjana Singh, பிறப்பு : 23 பிப்ரவரி 1986) என்பவர் ஒரு இந்தியத் திரைப்பட நடிகையாவார். இவர் பல்வேறு தமிழ் திரைப்படங்களில் தோன்றியுள்ளார். 2009 ஆம் ஆண்டு வெளியாகி விமர்சன ரீதியாக பாராட்டப்பட்ட ரேனிகுண்டா திரைப்படத்தில் இவர் அறிமுகமானார்.
தொழில்
2009 ஆம் ஆண்டில் இயக்குனர் பன்னீர்செல்வம் இயக்கி விமர்சன ரீதியாக பாராட்டப்பட்ட ரேனிகுண்டா திரைப்படத்தில் இவர் அறிமுகமானார். அப்படத்தில் இவர் தன் கணவரால் பாலியல் தொழிலுக்கு  கட்டாயப்படுத்தப்படும் ஒரு பாத்திரத்தில் நடித்திருந்தார். இவரது நடிப்பு விமர்சன ரீதியாக பாராட்டப்பட்டது. அடுத்ததாக கோ படத்தில் ஒரு சிறப்பு தோற்றத்தில் தெலுங்கு பெண்ணாக நடித்தார், இதில் "அக நக" பாடலில் பல நடிகர்களுடன் நடித்தார்.
2010ஆம் ஆண்டில், "மறுபடியும் ஓரு காதல்", "வெயிலோடு விளையாடு", மயங்கினேன் தயங்கினேன் ஆகிய படங்களில் குத்தாட்டப் பாடல்களுக்கு ஆட ஒப்பந்தமானார். குற்றவியல் பரபரப்பூட்டும் திரைப்படமான "யாருக்கு தெரியும்" படத்தில் இவர் நடிகர் ஹரிஷ் ராஜ் உடன் நடித்தார். தயாரிப்பாளர்கள் இரண்டாவது முறையாக இந்த படத்தில் பாத்திரத்தில் நடிக்க இவரை அணுகிய பின்னரே இவர் படத்தில் நடிக்க ஒப்புக்கொண்டார். இயக்குநர் அதியமான் இயக்கிய "தப்புத் தாளங்கள், காதல் பாதை" படத்தில் தலைவாசல் விஜயின் இரண்டாவது மனைவியாக நடித்தார். சி. எஸ். அமுதன் இயக்கிய தமிழ் படம் படத்திலும், கருணாசின் "ரகளபுரம்" படத்திலும், மீண்டும் சி. எஸ் அமுதனின் ரெண்டாவது படம் என்ற படத்திலும், சன் தொலைக்காட்சியின் கிராமத்தில் ஒரு நாள் என்ற நிகழ்ச்சியிலும் இடம்பெற்றார்.
பொய்க்கால் குதிரை (திரைப்படம்)
பொய்க்கால் குதிரை (Poikkal Kudhirai) 1983இல் கைலாசம் பாலசந்தர் இயக்கத்தில் 1983 இந்தியத் தமிழ் மொழியில் வெளிவந்த நகைச்சுவைத் திரைப்படம். தயாரிப்பு கலைவாணி. இப்படத்தில் நடிகை விஜி, ரவீந்திரன் ஆகியோருடன் நடிகர் ராமகிருஷ்ணா, கவிஞர் வாலி அறிமுக நடிகர்களாக நடித்திருந்தனர். நடிகர் கமல்ஹாசன் இதில் சிறப்புத் தோற்றத்தில் நடித்துள்ளார். "பொய்க்கால் குதிரை" என்ற இந்தப் படம் கிரேசி மோகன்' எழுதிய "மேரேஜ் மேட் இன் சலூன்" என்ற நாடகத்தை அடிப்படையாக கொண்டு தமிழில் எடுக்கப்பட்டது.
கதை
"பொய்க்கால் குதிரை" என்பது சம்பந்தம் (வாலி) எந்தவொரு சிறு காரியத்திற்கும் அடுத்தவரிடம் பந்தயம் கட்டி அதில் வெற்றியும் பெறுகிறார். முத்துவிற்கு சொந்தமான( ரவீந்திரன்) சலூனிற்கு வந்த இந்து (ராமகிருஷ்ணன்) அவருடன் பந்தயத்தில் ஈடுபடுகிறான். இந்து, சம்பந்தத்தின் மகள் ஜானகியை (விஜி) காதலித்து திருமணம் செய்து கொள்ள வேண்டும். இதில் இந்து ஜானகியின் மனதை வென்று அவளைத் திருமணம் செய்து கொண்டால், சம்பந்தம் தனது ஒரு பக்க மீசையை எடுத்துக் கொண்டு அவர்களது திருமணத்திற்கு வரவேண்டும். அவ்வாறாக இல்லாமல் சம்பந்தம் வெற்றி பெற்றால் இந்து தனது தலையை மொட்டை அடித்துக் கொள்ள வேண்டும் என்பதே பந்தயம். பந்தயத்தில் யார் வெற்றி பெற்றனர் என்பது படத்தின் மீதிக் கதைச் சொல்கிறது.
நடிகர்கள்
விஜி - ஜானகி
ரவீந்திரன் - முத்து
வாலி - சம்பந்தம்
சார்லி - பரமசிவம்
ராதாரவி - நாயர்
பவித்ரா - ஸ்டெல்லா
கமல்ஹாசன் - புகைப்பட சட்டத்தில் தோன்றும் பாத்திரம் (சிறப்புத் தோற்றம்)
சுஹாசினி - (கௌரவத் தோற்றம்)
வனிதா -(கௌரவத் தோற்றம்)
குயிலி
பூவிலங்கு மோகன் - மோகன்
மறு ஆக்கம்
"மேரேஜ் தாக்க அலியா " என்ற பெயரில் கன்னட மொழியில் மறு ஆக்கம் செய்யப்பட்டது.
தயாரிப்பு
"பொய்க்கால் குதிரை" கிரேசி மோகன்' எழுதிய "மேரேஜ் மேட் இன் சலூன்" என்ற நாடகத்தை அடிப்படையாக கொண்டு எடுக்கப்பட்டது. கன்னட நடிகர் ராமகிருஷ்ணன் கவிஞர் வாலி இருவருக்கும் இப்படத்தின் மூலம் தமிழில் அறிமுகமாகி நடித்திருந்தனர்.
ஒலித்தொகுப்பு
இத்திரைப்படத்திற்கு ஒலித்தொகுப்பு மற்றும் இசையமைப்பு ம. சு. விசுவநாதன், பாடல்களை கவிஞர் வாலி எழுதியுள்ளார். இத்திரைப்படத்தின் ஒலித்தொகுப்பினை "சரிகம" என்ற இசைத்தட்டு நிறுவனம் வெளியிட்டது.
வெளி இணைப்புகள்
பகுப்பு:1983 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:கே. பாலசந்தர் இயக்கிய தமிழ்த் திரைப்படங்கள் பகுப்பு:சார்லி நடித்த திரைப்படங்கள் பகுப்பு:ராதாரவி நடித்த திரைப்படங்கள் பகுப்பு:கமல்ஹாசன் நடித்துள்ள திரைப்படங்கள் பகுப்பு:சுஹாசினி நடித்த திரைப்படங்கள்
திரிபுடை தாளம்
திரிபுடை தாளம் என்பது கர்நாடக இசையில் உள்ள சப்த தாளங்கள் எனப்படும் ஏழு தாள வகைகளுள் ஒன்று.
இத்தாள வகையில், லகு, திருதம், திருதம் என்னும் ஒழுங்கில் உறுப்புக்கள் அமைந்துள்ளன. உள்ளங்கையால் ஒரு தட்டும், விரல் எண்ணிக்கைகளையும் கொண்டது "லகு". விரல் எண்ணிக்கை இரண்டு, மூன்று, நான்கு, ஆறு அல்லது எட்டு ஆக அமையலாம். இந்த எண்ணிக்கையைப் பொறுத்து லகுவில், திஸ்ர லகு, சதுஸ்ர லகு, கண்ட லகு, மிஸ்ர லகு, சங்கீர்ண லகு என ஐந்து வேறுபாடுகள் உள்ளன.
வகைகள்
லகுவில் ஏற்படக்கூடிய ஐந்து வேறுபாடுகளினால், திரிபுடை தாளத்தில் ஐந்து வகைகள் உருவாகின்றன. இவை சாதிகள் எனப்படுகின்றன. இச்சாதிகள் அவற்றில் இடம்பெறும் லகுவின் பெயரை ஒட்டிப் பின்வருமாறு அழைக்கப்படுகின்றன:
திஸ்ரசாதி திரிபுடை தாளம்
இத்தாளம் சங்கம் எனப்பெயர் பெறும். இதன் உறுப்புக்கள் பின்வருமாறு அமையும்:
பெரும்பாலான இடங்களில், ஏழு அலகுகள் கொண்ட திஸ்ரசாதி திரிபுடை தாளத்தையே திரிபுடை தாளம் என்று அழைக்கின்றனர்.
சதுஸ்ரசாதி திரிபுடை தாளம்
இத்தாளத்துக்கு ஆதி என்று பெயர். இதன் உறுப்புக்கள் பின்வருமாறு அமையும்:
கண்டசாதி திரிபுடை தாளம்
இது துஸ்காரா எனப்படும். இதன் உறுப்புக்கள் பின்வருமாறு அமையும்:
மிஸ்ரசாதி திரிபுடை தாளம்
இதற்கு லீலா என்று பெயர். இதன் உறுப்புக்கள் பின்வருமாறு அமையும்:
சங்கீர்ணசாதி திரிபுடை தாளம்
இதற்கு போகம் என்று பெயர். இதன் உறுப்புக்கள் பின்வருமாறு அமையும்:
பகுப்பு:தாளங்கள்
வின்ஸ் கார்டர்
பகுப்பு:கூடைப்பந்து விளையாட்டு வீரர்கள் பகுப்பு:ஆபிரிக்க அமெரிக்க விளையாட்டு வீரர்கள் பகுப்பு:1977 பிறப்புகள் பகுப்பு:வாழும் நபர்கள் பகுப்பு:ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
சிக்கப்பட்டி சுப்பிரமணியசுவாமி கோயில்
சிக்கப்பட்டி சுப்பிரமணியசுவாமி கோயில் தமிழ்நாட்டில் புதுக்கோட்டை மாவட்டம், சிக்கப்பட்டி என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. பங்குனி மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:புதுக்கோட்டை மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
புதூர், ஊத்தங்கரை வட்டம்
புதூர் (Pudur) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும். இது கொண்டாம்பட்டி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 56 கிலோமீட்டர் தொலைவிலும், ஊத்தங்கரையில் இருந்து 3 கிலோமீட்டர் பாம்பாரு அணை இருந்து 2 கிலோமீட்டர் தொலைவிலும் சென்னையில் இருந்து 239 கிலோமீட்டர் தொலைவிலும்  உள்ளது.
மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 	358, மொத்த மக்கள் தொகை 					1548, இதில் 794 ஆண்களும், 754 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 66.9 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்
மேலமாத்தூர் ஊராட்சி
மேலமாத்தூர் ஊராட்சி (Melamathur Gram Panchayat), தமிழ்நாட்டின் பெரம்பலூர் மாவட்டத்தில் உள்ள ஆலத்தூர் வட்டாரத்தில் அமைந்துள்ளது. இந்த ஊராட்சி, குன்னம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2446 ஆகும். இவர்களில் பெண்கள் 1268 பேரும் ஆண்கள் 1178 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:பெரம்பலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம் பகுப்பு:பெரம்பலூர் மாவட்டத்திலுள்ள கிராமங்கள்
சிரில் ஆலிஸ்டன்
சிரில் ஆலிஸ்டன் ( Cyril Alliston, பிறப்பு: நவம்பர் 1 1891, இறப்பு: சூலை 21 1973), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1922 ஆண்டுகளில், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
சிரில் ஆலிஸ்டன் கிரிக்கட் ஆக்கைவ்இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 27 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1891 பிறப்புகள் பகுப்பு:1973 இறப்புகள் பகுப்பு:கென்ட் துடுப்பாட்டக்காரர்கள்
தாய்சியுடு
தாய்சியுடு ((சிரில்லிக்: Тайчууд, டைசூட்) என்பது 12ம் நூற்றாண்டு மங்கோலியாவில் கமக் மங்கோலியக் கூட்டமைப்பின் முக்கியமான மூன்று பழங்குடியினத்தில் ஒன்று ஆகும். thumb|மங்கோலியப் பேரரசு கி.பி. 1207, தாய்சியுடு மற்றும் மற்ற இனங்கள் இவர்கள் சபைக்கால்சுக்கி பிரதேசம் மற்றும் தோர்நோத் மாகாணத்தில் வாழ்ந்தனர். இவர்களும் கியாத் போர்சிசின்களும் நெருங்கிய இனத்தவர் ஆவர். இவர்கள் போடோன்சார் முன்ஹாக்கின் வழிவந்தவர்கள் ஆவர். இந்த இரு இனங்களிடையே கமக் மங்கோலியக் கூட்டமைப்பின் தலைவர் பதவிக்குப் போட்டியிருந்தது. போர்சிசினின் காபூல் கான் 7 மகன்களைப் பெற்றிருந்த போதும் தாய்சியுடு இனத்தைச் சேர்ந்த அம்பகையை கமக் மங்கோலின் இரண்டாவது கான் ஆக்கினார். இப்பதவி இரு இனத்தவரிடையே மாறி மாறிச் சென்று கடைசியில் போர்சிசின் வம்சத்தைச் சேர்ந்த செங்கிஸ் கானிடம் வந்தது.
உசாத்துணை
பகுப்பு:மங்கோலிய மக்கள்
பேசெல் பல்கலைக்கழகம்
பேசெல் பல்கலைக்கழகம் (University of Basel) சுவிச்சர்லாந்து நாட்டின் பேசெல் நகரில் அமைந்துள்ளது. அந்நாட்டின் முன்னணி பல்கலைக்கழகங்களில் ஒன்றாகக் கருதப்படுகிறது. 1460 இல் நிறுவப்பட்ட இது சுவிச்சர்லாந்து நாட்டின் பழமையான பல்கலைக்கழகமாக உள்ளது.
ராசலீலை
ராச லீலை (Rasa lila) (சர்வதேச சமசுகிருத ரோமனாக்க அரிச்சுவடி ) (रास लीला) என்பது ஸ்ரீகிருஷ்ணர் கோகுலத்தில் வளர்ந்து கொண்டிருந்த போது கோபியர் மற்றும் ராதையுடன்  ஆடிய ஆட்டங்களே ராச லீலை என்பர். இது குறித்து பாகவத புராணம், கீத கோவிந்தம் போன்ற சமசுகிருத மொழி இலக்கியங்களில் விரிவாக கூறுகிறது. கதக் மற்றும் மணிப்புரி நடனங்கள் ராச லீலை அடிப்படையில் வளர்ந்தது.
ராச லீலை என்பதற்கு அழகுணர்ச்சியுடன் ஆடுவது என்று பொருள்.
இரவு நேரத்தில் பாலகிருஷ்ணரின் புல்லாங்குழல் இசை கேட்டு மயங்கிய கோபியர்கள் தத்தமது வீடுகளை விட்டு வெளியே வந்து, பாலகிருஷ்ணருடன் தனிமையில் இரவு முழுவதும் ராசலீலை நடனத்தில் ஈடுபடுவர்.
வெளி இணைப்புகள்
பகுப்பு:நடன வகைகள் பகுப்பு:இந்து தொன்மவியல் பகுப்பு:இந்து சமயம் பகுப்பு:இந்திய தொன்மவியல் பகுப்பு:மணிப்பூரில் பண்பாடு பகுப்பு:இந்துத் தத்துவங்கள் பகுப்பு:வைணவ சமயம் பகுப்பு:உத்தரப் பிரதேச பண்பாடு பகுப்பு:இந்திய நடனங்கள்
அடங்காபிடாரி (திரைப்படம்)
அடங்காபிடாரி 1939 ஆம் ஆண்டு வெளிவந்த தமிழ்த் திரைப்படமாகும். ஆர். பிரகாஷ் இயக்கத்தில் வெளிவந்த இத்திரைப்படத்தில் கொத்தமங்கலம் சுப்பு, டி. மணி ஐயர் மற்றும் பலரும் நடித்திருந்தனர்.
பகுப்பு:1939 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
முக்கணாமலைப்பட்டி
முக்கணாமலைப்பட்டி (Mukkanamalaipatti) என்பது இந்தியா-தமிழ்நாடு மாநிலம்,  புதுக்கோட்டை    மாவட்டம்,  அன்னவாசல் வருவாய்  ஒன்றியத்தில்   உள்ள கிராமம் ஆகும்.
சான்றுகள்
பகுப்பு:புதுக்கோட்டை மாவட்டத்திலுள்ள கிராமங்கள் பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
எச். ஜி. வெல்ஸ்
'''ஹெச். ஜி. வெல்ஸ் அல்லது எச். ஜி. வெல்சு' (H. G. Wells'', செப்டம்பர் 21, 1866 – ஆகஸ் 13, 1946) ஒரு ஆங்கில எழுத்தாளர். சம காலத்திய புதினங்கள், வரலாறு, அரசியல், சமூக விமர்சனம் என்று பலவகைப்பட்ட துறைகளில் எழுதினாலும் இவர் தனது அறிபுனை படைப்புகளாலேயே அறியப்படுகிறார். வெல்ஸ் அறிபுனை இலக்கியத்தின் தந்தையர் என்று கருதப்படும் இருவருள் ஒருவர். (மற்றவர் ழூல் வேர்ண்).
வெல்ஸ் ஒரு சமதர்மவாதி. பொதுவாக அவர் அமைதிவாதத்தை ஆதரித்தாலும் முதலாம் உலகப் போர் துவங்கிய போது அதனை ஆதரித்தார். ஆனால் பின்னர் இந்த ஆதரவு எதிர்ப்பாக மாறி விட்டது. இவரது பிற்காலத்திய எழுத்துகளில் அரசியல் கருத்துகள் பரவலாக முன்வைக்கப்பட்டுள்ளன. இவரது எழுத்தின் மத்திய காலகட்டத்தில் (1900-1920) எழுதப்பட்ட படைப்புகளில் அறிபுனை படைப்புகள் குறைவு. கீழ், நடுத்தர வர்க்கம், பெண் வாக்குரிமைப் போராளிகள் போன்ற சமூகத் தொடர்புடையவற்றைப் பற்றி இக்காலகட்டத்தில் புதினங்களை எழுதினார். காலப் பயணம், மரபியல் சோதனைகள், வேற்று கிரக வாசிகள் பூமியைத் தாக்குதல், நிலவுக்கு மனிதன் செல்வது, அணு ஆயுதப் போர் போன்ற பிரபல அறிபுனை பாணிகளை இலக்கிய உலகுக்கு அறிமுகப்படுத்திய முன்னோடி வெல்சே. இவரது எழுத்துக்களால் கவரப்பட்ட ராபர்ட் கொடார்ட் என்னும் அறிவியலாளர் எறிகணைகளை (ராக்கெட்) கண்டுபிடித்தார். வெல்சின் படைப்புகள் பின் வந்த எழுத்தாளர் தலைமுறைகளில் பெரும் தாக்கத்தை ஏற்படுத்தின. அவற்றுள் பல திரைப்படங்களாகவும், வானொலி நிகழ்ச்சிகளாகவும் தயாரிக்கப் பட்டுள்ளன. இவர் பல புதினங்களை எழுதியுள்ளார் அதில் தி டைம் மெஷீன் என்ற புதினம் கால பயணத்தில் சென்று வருவது பற்றி எழுதப்பட்டு இருக்கும் இவருடைய இந்த புதினம் அறிவியல் விந்தையாக அவரது காலத்தில் இருந்து பல ஆண்டுகள் கழித்து வந்த பலரும் வியக்கும் விதத்தில் காலப் பயணம் குறித்து எழுதினர். அவருடைய இந்த புதினம் பல தொலைக்காட்சி தொடர்கள் ,திரைப்படங்களுக்கு மூலமாக அமைந்து இருந்தது .பல வரிபட கதைகளுக்கும் அடிப்படையாக அமைந்தது இதை 1895 வெளியிட்டார் .இந்த கதையின் கதாநாயகன் தனது நிகழ்காலத்தில் இருந்து கடந்தகாலத்தில் சென்றுவிடுவார். சோவியத் யூனியன் தலைமை பொறுப்பை எற்றவுடன் சோவியத் யூனியன் குறித்த இவருடைய கருத்து மாறியது 1934 ஆம் ஆண்டு இவர் ஜோசப் ஸ்டாலின் அவர்களை ஜூலை 23ஆம் தேதி சந்தித்து ஒரு நேர்காணல் நடத்தினார் .அந்த பேச்சுவார்த்தை மாலை 4:00 மணி முதல் 6:50 வரை நடை பெற்றது இந்த நேர்காணலின் பொழுது அவர்களுக்கு இடையில் நடைபெற்ற உரையாடலில் மனிதர்கள் மூளையை மாற்றி அமைக்க ஒரு ஐந்து ஆண்டு திட்டம் அமைக்கலாம் என்றும் அதன் மூலம் மேம்பட்ட மனிதகுலம் அமையும் என்று ஸ்டாலினிடம் கூறினார்.
ஓவியர்
இவருக்கு ஓவியத்தின் மீது நாட்டம் இருந்தது. தனக்கு உரிய பாணியில் மிக சுவாரசியமாகவும் சிறப்பாகவும் தன்னை வெளிக்காட்டி கொள்ள அவருக்கு இந்த ஓவியங்களும் வரைபடங்களும் உதவியாக இருந்தன .அவர் இந்த ஓவியங்களை வரைவதற்கு தனியாக காகிதங்களை வைத்து இருக்கவில்லை தன்னுடைய நாட்குறிப்பின் முகப்பு பக்கத்திலும் உட்பக்கங்களின் கடைசிப் பகுதிகளிலும் பெரும்பாலும் இவற்றை தீட்டினார் .அந்த வரைபடங்கள் பலவகைப்பட்டதாக இருந்தன அரசியல் விமர்சனங்களில் இருந்து தனது விருப்பங்கள் வரை பலவற்றை உள்ளடக்கியவாறு இருந்தது. அவருடைய திருமணத்திற்கு பிறகு அவருடைய மணவாழ்கை பற்றி பல சித்திரங்களை வரைந்தார். அதில் அவருடைய மனைவி அமி காதேரினே பற்றியது ஆகும் அவரை இவர் செல்லமாக ஜேன் என்று அழைப்பார் .இந்த காலகட்டத்தில் இவருடைய படங்களும் ஓவியங்களும் பிச்ஷுவாஸ் என்று அழைக்கப் பட்டன.
யுஜெநீக்ஸ் (EUGENICS)
இவர் மனிதகுலம் நலமாகவும் வளமாகவும் வாழ வேண்டும் என்று பேராவல் கொண்டார் ஆகையால் யுஜெநீக்ஸ் மூலம் மரபணுவின் தரத்தை மேம்படுத்தி சிறந்த மனித குலம் உருவாக வேண்டும் என்னும் கொள்கை கொண்ட இந்த யுஜெநீக்ஸ் இவர் ஆதரித்தார்
மதம்
வெல்ஸ் பல புத்தகங்களை எழுதி உள்ளார் அவற்றில் கடவுள் கண்ணுக்கு தெரியாத அரசன் (GOD THE  INVISIBLE  KING) குறிப்பிடத்தக்கது. 1917 ஆண்டு இந்த புத்தகத்தை எழுதினர் அதில் இவருக்கு கடவுள் பற்றி எப்படி தெரியும் என்ற கேள்விக்கும் .எந்த கடவுளை பின்பற்றி இந்த புத்தகத்தை எழுதினர் என்று பல கேள்விகள் இதை படித்தவர்களுக்கு எழுந்தது .அதற்கு அவர் அளித்த பதில் இந்த உலகத்தில் இருக்கும் எந்த ஒரு கடவுளையும் எந்த ஒரு மதத்தையும் சார்ந்தது இல்லை எனது கடவுள் பற்றிய யோசனை என்று கூறினார் .இந்த புத்தகத்தில் தெளிவாகவும் ஆணித் தனமாகவும் அதன் ஆசிரியர் மதத்தை குறித்து கருத்து தெளிவாக விளங்குகிறது .மேலும் தனிப்பட்ட மற்றும் ஆத்மார்த்தமான கடவுள் பற்றிய கருத்தையும் வெளிப்படுத்தி உள்ளார்.
ஆசிரியர் பணி
1879 ஆம் ஆண்டு வெல்ஸின் தாயார் அவரது உறவினர் உதவியுடன் இங்கிலாந்தில் உள்ள வூகி எனும் இடத்தில் ஒரு பள்ளியில் சிறு வகுப்புகளுக்கு பாடம் கற்பிக்கும் ஆசிரியராக பணிபுரிந்தார் .ஆசிரியராக சில காலம் பணிபுரிந்த பிறகு அவர் கல்லூரி விரிவுரையாளர் பணியில் சேர்ந்தார்
வெளி இணைப்புகள்
பகுப்பு:ஆங்கில அறிபுனை எழுத்தாளர்கள் பகுப்பு:பிரித்தானிய அறிவியல் எழுத்தாளர்கள் பகுப்பு:1866 பிறப்புகள் பகுப்பு:1946 இறப்புகள்
பெப்ரவரி 7
வெளி இணைப்புகள்
பகுப்பு:பெப்ரவரி பகுப்பு:ஆண்டின் நாட்கள்
வளி வளர்ப்பு
மேற்கோள்கள்
* இந்தியாவின் முதுகெலும்பு விவசாயமும் விவசாயிகளும்தான்.விவசாயத்தைப் பொருத்தவரையில் பல்வேறு தொழில்நுட்பங்கள் பயன்படுத்தப்படுகின்றன.விவசாயத்திற்க்கு அடிப்படைத் தேவையாய் இருப்பது மண் மற்றும் நீர்தான்.ஆனால் நிலம் இல்லாமல் மண் இல்லாமல் செடிகளை வளர்க்கலாம்.இந்த முறைதான் வளி வளர்ப்பு முறை.இந்த முறை மிகவும் பழமையான ஒரு அறிவியல் முறையாகும்.இப்பொழுது ஒரு தொழில்நுட்பமாக வளர்ந்து வருகிறது."செய்முறை:*குறிப்பிட்ட இடத்தில் பார்லி ஸௌவுஸ் அல்லது கிரீன் ஹௌவுஸ் அமைக்கப்படுகின்றன.அங்கு வரிசையாக பிளாஸ்டிக் பைப்புகளை அமைக்க வேண்டும்.அதில் செடிகளுக்கு தண்ணீர் பரவலாக செல்லுமாறு துளைகள் அமைக்கப்படுகின்றன.பின் ஒரு சின்ன பிளாஸ்டிக் கப்பில் கோகோபீட் என்ற தேங்காய் நார் துகள்களை நிரப்ப வேண்டும்.அதில் 2விதைகளை நிரப்ப வேண்டும்.விதை இந்த இடத்தில்தான் வேர் பிடிக்கத் துவங்குகிறது.முதல் ‌கட்டமாக பிளாஸ்டிக் கப்பில் நிரப்பப்பட்ட விதை 15 நாட்களுக்குள் வேர் பிடிக்கத் துவங்குகிறது."*இந்த வேர் பிடிக்கும் காலகட்டத்தில் ஊட்டச்சத்து மிக்க நீர் மற்றும் ஒரே மாதிரியான, தட்பவெப்ப நிலை இ‌ருக்குமாறு பார்த்துக்கொள்ளும் படுகிறது.அதற்கு பிறகு செடிகள் வேர் விட்டதும் அவை இரண்டாவது கட்டமாக நெட்பாட்ஸ்க்கு எடுத்துச் செல்லப்படுகிறது.அங்கு மீண்டும் அந்த செடிக்கு தேவையான நீர் பிளாஸ்டிக் பைப்புகள் மூலம் செலுத்தப்படுகிறது.தேவையான நீரை தக்கவைத்துக்கொள்ள தேங்காய் நார்கள் பக்கபலமாக இருக்கும்.பிறகு இருதியாக செடிகள் முழுமையாக வளர்ச்சியடையும்.இந்த முறை மூலம் வளர்க்கப்படும் கீரைகள் 45 நாட்களுக்குள் அறுவடை செய்யமுடியும்.1 வருடத்திற்கு 10 மதுரை சாகுபடி செய்யலாம்.
வளி வளர்ப்பு முறையின் நன்மைகள்:
* 90% நீரை சேமிக்க முடியும்.
* மூடப்பட்ட பைப்பில் இருக்கும் துளைகள் வழியாக செடிகள் வளர்க்கப்படுவதால் எளிதில் நீர் ஆவியாகும் பிரச்சினையும் இல்லை.
* மேலும் இதற்கு உரம் தேவையில்லை என்பதால் பூச்சி தாக்குதலும், மண் சார்ந்த நோய்களும் ஏற்ப்படுவதில்லை.
பகுப்பு:வேளாண்மை
மே முசாஃபர்
மே முசாஃபர் (May Muzaffar)  சிறுகதை எழுத்தாளர், மொழிபெயர்ப்பாளர் மற்றும்  பத்திரிகை ஆசிரியர் என பன்முகங்கள் கொண்ட ஈராக்கிய எழுத்தாளர் ஆவார். இயோர்டான் நாட்டை தளமாகக் கொண்டு இயங்கி வருகிறார்.
ஆரம்ப வாழ்க்கை மற்றும் கல்வி
மே முசாஃபர் 1940 ஆண்டு ஈராக்கு நாட்டின் பாக்தாத் நகரத்தில் பிறந்தார்     பாக்தாத் பல்கலைக்கழகத்தில் ஆங்கில இலக்கியம் பயின்றார்.
எழுதுதல்
முசாஃபர் கவிதைகள், சிறுகதைகள், இலக்கிய விமர்சனம் ஆகியவற்றின் எழுத்தாளராக முசாஃபர் அறியப்பட்டார். அல் பாயா (1973) உட்பட ஐந்து கதைத் தொகுப்புகளை வெளியிட்டுள்ளார். இவை தவிர கூடுதலாக, லைலியாத் ("நாக்டர்ன்சு," 1994), பரிட் அல்-சார்க்  ("கிழக்கில் இருந்து அஞ்சல்," 2003) மற்றும் கியாப் ("இல்லாதது," 2014) உட்பட ஐந்து கவிதைத் தொகுப்புகளையும் வெளியிட்டுள்ளார்.
அதிர்ஷ்டம் (திரைப்படம்)
அதிர்ஷ்டம் 1939 ஆம் ஆண்டு வெளிவந்த தமிழ்த் திரைப்படமாகும். ச. து. சு. யோகி இயக்கத்தில் வெளிவந்த இத்திரைப்படத்தில் வி. வி. சடகோபன், கொத்தமங்கலம் சுப்பு மற்றும் பலரும் நடித்துள்ளனர்.
மே முசாஃபர்
எழுதுதல்
முசாஃபரின் படைப்புகள் ஆங்கில மொழிபெயர்ப்பில் வெளியிடப்பட்டுள்ளன, 2000 ஆம் ஆண்டு தொகுப்பான தி பொயட்ரி ஆஃப் அரேபிய பெண்கள் ஒரு சமகாலத் தொகுப்பாகும். எழுத்தாளர் நசீர் அல்- தின்- அல் ஆசாத்தின்  வாழ்க்கை வரலாறு உட்பட புனைகதை அல்லாதவற்றையும் எழுதியுள்ளார்.
அதிர்ஷ்டம் (திரைப்படம்)
உசாத்துணை
பகுப்பு:1939 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
மே முசாஃபர்
எழுதுதல்
1970 ஆம் ஆண்டுகளில் இருந்து 1990 ஆம் ஆன்டுகள் வரையிலான முசாஃபரின் எழுத்துகளில் தணிக்கை மற்றும் பாகுபாடுகள் இருந்தபோதிலும், ஈராக்கிய பெண் எழுத்தாளர்களிடம் நிலவும் பொதுப் போக்கு என்பதற்கு ஒரு முக்கிய எடுத்துக்காட்டாகப் பார்க்கப்பட்டது. 1991 ஆம் ஆண்டில், முசாஃபர் ஈராக்கை விட்டு இயோர்டானில்  உள்ள அம்மானுக்கு சென்றார், அங்கு  தொடர்ந்து வசித்து வருகிறார். இந்த காலகட்டத்தில் புலம்பெயர்ந்த ஈராக்கிய எழுத்தாளர்கள் மற்றும் கலைஞர்கள் அலையில் முசாஃபரும் ஒரு பகுதியேயாவார்.
தனிப்பட்ட வாழ்க்கை
மே முசாஃபர் மறைந்த ஈராக் கலைஞரான ரஃபா அல்-நசிரியை திருமணம் செய்து கொண்டார். 2007 ஆம் ஆண்டு அந்தத் தொலைதூர நிலத்திலிருந்து கவிதைத் தொகுப்பு/கலை புத்தகம் உட்பட, இவர்கள் இணைந்து வெளியிட்டனர். 2013 ஆம் ஆண்டில் கணவர் இறந்ததிலிருந்து, முசாஃபர் அவரது பணி மற்றும் மரபுகளைப் பாதுகாக்கவும் மேம்படுத்தவும் பணியாற்றுகிறார்.
மேற்கோள்கள்
பகுப்பு:1940 பிறப்புகள் பகுப்பு:வாழும் நபர்கள் பகுப்பு:ஈராக்கியர்கள் பகுப்பு:ஈராக்கியப் பெண் எழுத்தாளர்கள்
பௌத்த தத்துவங்களும் தியான முறைகளும் (புத்தகம்)
பௌத்த தத்துவங்களும் தியான முறைகளும் என்பது ஓ. ரா. நா. கிருஷ்ணன் அவர்களால் எழுதப்பட்டு மதுரை காந்த அருங்காட்சிய வளாகத்தில் உள்ள அகிம்சை பென்னிய பெட்சி நிறுவனம் வெளியிட்ட ஒரு புத்தகம் ஆகும். இந் நூலுக்கு பிக்கு டாக்டர் போதிபால சுவாமிகள் அணிந்துரை வழங்கியுள்ளார். இந்நூலை ஆசிரியர் தமிழ்த்தாயின் பொன்னடிகளுக்கு சமர்ப்பணம் செய்துள்ளார். புத்தரின் வரலாறு, தம்மம், உன்னத நான்கு உண்மைகள் உள்ளிட்ட பதினைந்து அத்தியாயங்களை இந்நூல் கொண்டுள்ளது. அத்தோடு அட்டவணை வடிவில் பாலி - வடமொழி - ஆங்கிலம் - தமிழ் அருஞ்சொற்களும் இணைக்கப்பட்டுள்ளன.
பகுப்பு:நூல்கள் பற்றிய குறுங்கட்டுரைகள் பகுப்பு:பௌத்த தத்துவங்கள்
அட தாளம்
அட தாளம் என்பது கர்நாடக இசையில் உள்ள சப்த தாளங்கள் எனப்படும் ஏழு தாள வகைகளுள் ஒன்று.
இத்தாள வகையில், லகு, லகு, திருதம், திருதம் என்னும் ஒழுங்கில் உறுப்புக்கள் அமைந்துள்ளன. உள்ளங்கையால் ஒரு தட்டும், விரல் எண்ணிக்கைகளையும் கொண்டது "லகு". விரல் எண்ணிக்கை இரண்டு, மூன்று, நான்கு, ஆறு அல்லது எட்டு ஆக அமையலாம். இந்த எண்ணிக்கையைப் பொறுத்து லகுவில், திஸ்ர லகு, சதுஸ்ர லகு, கண்ட லகு, மிஸ்ர லகு, சங்கீர்ண லகு என ஐந்து வேறுபாடுகள் உள்ளன.
வகைகள்
லகுவில் ஏற்படக்கூடிய ஐந்து வேறுபாடுகளினால், அட தாளத்தில் ஐந்து வகைகள் உருவாகின்றன. இவை சாதிகள் எனப்படுகின்றன. இச்சாதிகள் அவற்றில் இடம்பெறும் லகுவின் பெயரை ஒட்டிப் பின்வருமாறு அழைக்கப்படுகின்றன:
திஸ்ரசாதி அட தாளம்
இத்தாளம் 'குப்தா எனப்பெயர் பெறும். இதன் உறுப்புக்கள் பின்வருமாறு அமையும்:
சதுஸ்ரசாதி அட தாளம்
இத்தாளத்துக்கு லேகா என்று பெயர். இதன் உறுப்புக்கள் பின்வருமாறு அமையும்:
கண்டசாதி அட தாளம்
இது விதாலா எனப்படும். இதன் உறுப்புக்கள் பின்வருமாறு அமையும்:
மிஸ்ரசாதி அட தாளம்
இதற்கு லோயா என்று பெயர். இதன் உறுப்புக்கள் பின்வருமாறு அமையும்:
சங்கீர்ணசாதி அட தாளம்
இதற்கு திரா என்று பெயர். இதன் உறுப்புக்கள் பின்வருமாறு அமையும்:
பகுப்பு:தாளங்கள்
குள்ளம்பட்டி, மத்தூர் ஒன்றியம்
குள்ளம்பட்டி (Kullampatti ) என்பது இந்தியாவின், தமிழ்நாட்டின், கிருஷ்ணகிரி மாவட்டம், மத்தூர் ஊராட்சி ஒன்றியத்துக்கு,  உட்பட்ட  ஒரு சிற்றூர் ஆகும்.
அமைவிடம்
இந்த ஊரானது மத்தூரில் இருந்து 6 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 42 கிலோமீட்டர் தொலைவிலும், மாநிலத் தலைநகரான சென்னையில் இருந்து 247 கிலோமீட்டர் தொலைவிலும் உள்ளது.
மேற்கோள்
பகுப்பு:கிருஷ்ணகிரி மாவட்டத்திலுள்ள கிராமங்கள்
துர்காதாசு பாதியா
துருகாதாசு பாதியா (Durgadas Bhatia)(29 ஆகத்து 1907 - 1972) என்பவர் இந்தியத் தேசிய காங்கிரசைச் சேர்ந்த ஓர் இந்திய அரசியல்வாதி ஆவார். இவர் இந்தியாவின் பஞ்சாப் மாநிலத்தினைச் சார்ந்தவர். பாதியா பஞ்சாபில் உள்ள அம்ரித்சர் மக்களவைத் தொகுதியிலிருந்து இந்திய நாடாளுமன்றத்திற்கு 1971ஆம் ஆண்டு தேர்ந்தெடுக்கப்பட்டார்.
வெளி இணைப்புகள்
பகுப்பு:1972 இறப்புகள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:5வது மக்களவை உறுப்பினர்கள் பகுப்பு:1907 பிறப்புகள்
புவெப்லா சண்டை
இந்த மெக்சிக்கோவின் வெற்றி ஒவ்வொரு ஆண்டும் மே 5 அன்று கொண்டாடப்படுகின்றது. மெக்சிக்கோவில் முதன்மையாக புவெப்லா மாநிலத்தில்   எல் டியா டெ லா பேட்டலா டெ புவெப்லா (தமிழ்: புவெப்லா சண்டை நாள் ) எனக் கொண்டாடப்படுகின்றது. மெக்சிக்கோவின் பிற பகுதிகளில் இந்நாளைக் குறித்த கொண்டாட்டங்கள் மிகுதியாக இல்லை. இருப்பினும் இது ஐக்கிய அமெரிக்காவில் குறிப்பாக மெக்சிக்கோ மக்கள் மிகுதியாக வாழும் கலிபோர்னியா, டெக்சாசு மாநிலங்களில் பரவலாகக் கொண்டாடப்படுகின்றது; ஆண்டுதோறும் இந்நாள்  சிங்க்கோ டே மாயோ எனக் கொண்டாடப்படுகின்றது. அன்றைய நாளில் மெக்சிக்கோ மதுவகைகள், உணவு வகைகள் மற்றும் பண்பாடு குவியப்படுத்தப்படுகின்றது.
வெளியிணைப்புகள்
பகுப்பு:மெக்சிக்கோவின் வரலாறு பகுப்பு:1862 பகுப்பு:பிரான்சின் வரலாறு
வில்மெர் வால்டெர்ராமா
வில்மெர் வால்டெர்ராமா (Wilmer Valderrama) (பிறப்பு: ஜனவரி 30, 1980) ஒரு அமெரிக்க நாட்டு நடிகர், குரல் நடிகர், பாடகர், நடன கலைஞர் மற்றும் தயாரிப்பாளர் ஆவார். இவர் ஜூம், தி காண்டர், கொலம்பஸ் டே, ஸ்கூல் டான்ஸ் போன்ற பல திரைப்படங்களில் நடித்ததன் மூலம் புகழ் பெற்ற நடிகர் ஆனார். இவர் பல தொலைக்காட்சி தொடர்களிலும் நடித்துள்ளார் என்பது குறிப்பிடத்தக்கது.
வெளி இணைப்புகள்
பகுப்பு:1980 பிறப்புகள் பகுப்பு:அமெரிக்க ஆண் திரைப்பட நடிகர்கள் பகுப்பு:அமெரிக்கத் திரைப்படத் தயாரிப்பாளர்கள் பகுப்பு:வாழும் நபர்கள் பகுப்பு:குரல் நடிகர்கள் பகுப்பு:பாடகர்கள் பகுப்பு:நடனக் கலைஞர்கள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:இருபதாம் நூற்றாண்டு அமெரிக்க ஆண் நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
நாடாளுமன்றக் கூட்டுக் குழு (இந்தியா)
நாடாளுமன்றக் கூட்டுக் குழு (Joint Parliamentary Committee (JPC) இந்திய நாடாளுமன்ற உறுப்பினர்களைக் கொண்ட ஒரு தற்காலிக் குழுவாகும் தற்காலிகமாக அமைக்கப்படும் நாடாளுமன்றக் கூட்டுக் குழு, இந்திய அரசின் துறைகளில் நடைபெற்ற நிதி முறைகேடுகள் குறித்து விரிவாக விசாரித்து நாடாளுமன்றத்திற்கு அறிக்கை அளிக்கும்.
அதிகாரங்கள்
இந்தியாவின் அரசுத் துறை அல்லது துறைகளில் பெருமளவில் நட்டம், ஊழல்கள் மற்றும் கொள்கை முடிகளை மீறிய செயல்களை கண்டு ஆராய்ந்து முடிவு எடுப்பதற்கு அவ்வப்போது கூட்டப்படும் நாடாளுமன்றக் கூட்டுக் குழு, தொடர்புடைய துறைகளின் வல்லுநர்கள், பொது அமைப்புகள்,  தனிநபர்கள் ஆகியவர்களை அழைத்து கருத்துகள் பெறவும், விசாரணை நடத்தவும் அதிகாரம் கொண்டது. நாடாளுமன்ற கூட்டுக் குழு கேட்டும், நேரில் வராதவர்களை, நாடாளுமன்றத்தை அவமதிப்பு செய்தவராகக் கருதப்பட்டு, நடவடிக்கை மேற்கொள்ளப்படும். நாடாளுமன்றக் கூட்டுக் குழு தொடர்புடைய குற்றச் செயல்கள் குறித்து, தொடர்புடையவர்களிடமிருந்து நேரடி சாட்சியங்களை, ஆவணங்கள் மூலமாக அல்லது வாய்மொழியாகக் கேட்டுப் பெறும்.
நாடாளுமன்றக் கூட்டுக் குழுவின் நடவடிக்கைகள் இரகசியமாக நடைபெறும். இருப்பினும் பங்குப் பத்திரங்கள் மற்றும் வங்கி நடவடிக்கைகள் குறித்தான முறைகேடுகள் வாடிக்கையாளர்கள் நலன் கருதி, செய்தி ஊடகங்கள் மூலம் குழுவின் தலைவர் அறிவிப்பார்.
நாடாளுமன்றக் கூட்டுக் குழுவானது பொதுவாக மத்திய அமைச்சர்களை சாட்சியம் கூற அழைக்காது.
இருப்பினும், பங்குப் பத்திரங்கள் மற்றும் வங்கி நடவடிக்கைகள் தொடர்பான முறைகேடுகளில், மத்திய அமைச்சர்களை விசாரிக்க வேண்டும் எனில், மக்களவைத் தலைவரின் முன் அனுமதியுடன், மத்திய நிதி அமைச்சரை நாடாளுமன்றக் கூட்டுக் குழு விசாரிக்கலாம்.
நாடாளுமன்றக் கூட்டுக் குழு, ஒரு நபருக்கு எதிராக சாட்சியம் அல்லது ஆவணங்கள் பெறுவதில் உள்ள பிணக்குகள் மீது  முடிவு எடுக்க மக்களவைத் தலைவருக்கு அதிகாரம் உள்ளது.
போபர்ஸ் ஊழல் (1987)
இந்தியாவில் முதல் நாடாளுமன்றக் கூட்டுக் குழு, ஆகஸ்டு 1987-இல் போபர்ஸ் பீரங்கி கொள்முதலில் நடைபெற்ற முறைக்கேடுகளை விசாரிக்க அமைக்கப்பட்டது. இக்குழுவில் ஆளும் அரசின் இந்திய தேசிய காங்கிரசு கட்சியின் உறுப்பினர்கள் பெரும்பான்மையாக கொண்டிருந்ததால், எதிர்கட்சிகள் இக்கூட்டுக் குழுவை புறக்கணித்தது. இக்கூட்டுக் குழு தனது விசாரணை அறிக்கையை 23 ஏப்ரல் 1988-இல் நாடாளுமன்ற அவைத் தலைவரிடம் வழங்கியது. நாடாளுமன்றத்தில் சமர்ப்பிக்கப்பட்ட கூட்டுக் குழுவின் அறிக்கையை, எதிர்கட்சிகள் ஏற்றுக் கொள்ள மறுத்தனர்.
ஹர்சத் மேத்தா பங்குச் சந்தை ஊழல் (1992)
இந்தியாவின் இரண்டாவது நாடாளுமன்றக் கூட்டுக் குழு, இந்தியப் பங்குச் சந்தையின் பங்கு பத்திரங்கள் மற்றும் வங்கிப் பரிபர்த்தனைகளில் ஹர்சத் மேத்தா என்பவர் செய்த முறைகேடுகளை விசாரிக்க, இந்திய தேசிய காங்கிரசு கட்சியின் மத்திய அமைச்சர் இராம் நிவாஸ் மிர்தா தலைமையில்  ஆகஸ்டு 1992-இல் அமைக்கப்பட்டது. இக்கூட்டுக் குழுவின் பரிந்துரைகளை இந்திய அரசு முழுமையாக ஏற்றுக் கொள்ளவில்லை மற்றும் மறுக்கவும் இல்லை.
கேத்தான் பரேக் செய்த பங்குச் சந்தை ஊழல் (2001)
2001-இல் கேத்தான் பரேக் எனும் பங்குச் சந்தை வணிகர் பங்குப் பத்திரங்கள் விற்பனை மற்றும் கொள்முதல்களில் செய்த ஊழல்களை விசாரிப்பதற்கு மூன்றாவது நாடாளுமன்றக் கூட்டுக் குழு ஏப்ரல் 2011-இல் அமைக்கப்பட்டது. இதன் தலைவராக பாரதிய ஜனதா கட்சியின் நாடாளுமன்ற உறுப்பினர் பிரகாஷ் மணி திரிபாதி தலைமை தாங்கினார். இக்குழு 105 அமர்வுகளில் நடததிய விசாரணையின் அறிக்கை 13 திசம்பர் 2002 அன்று நாடாளுமன்றத்திற்கு சமர்ப்பித்தது. இக்குழு பங்கு பரிவர்த்தனைகளை குறித்தான தனது பரிந்துரைகளை இந்திய அரசு நடைமுறைப்படுத்த முன்வரவில்லை.
குளிர்பானங்களில் பூச்சிக் கொல்லி மருந்து பிணக்கு (2003)
பொதுமக்கள் பருகும் குளிர்பானங்களில் பூச்சிக் கொல்லி மருந்து கலந்திருப்பது குறித்து விசாரணை நடத்த, நான்காவது நாடாளுமன்றக் கூட்டுக் குழு ஆகஸ்டு 2003-இல் மத்திய அமைச்சர் சரத் பவார் தலைமையில் நிறுவப்பட்டது. இக்குழு 17 அமர்வுகளில் விசாரணை நடத்தி, குளிர்பானங்களில் பூச்சிக் கொல்லிய மருந்துகள் கலந்திருப்பதை உறுதிப்படுத்தி தனது அறிக்கையை 4 பிப்ரவரி 2004-இல் நாடாளுமன்றத்திற்கு வழங்கியது. இக்கூட்டுக் குழுவின் பரிந்துரைகளை குளிர்பானங்கள் உற்பத்தி செய்யும் நிறுவனங்கள் கடைப்பிடிக்க இதுவரை அரசு நடவடிக்கை எடுக்கவில்லை.
இரண்டாம் தலைமுறை அலைக்கற்றை முறைகேடு (2011)
ஐந்தாம் நாடாளுமன்றக் கூட்டுக் குழு, பிப்ரவரி 2011-இல் 2 ஜி அலைக்கற்றை ஒதுக்கீட்டில் நடைபெற்ற முறைகேடுகள் குறித்து விசாரிக்க, ''பி. சி. சாக்கோ'' தலைமையில், 30 நாடாளுமன்ற உறுப்பினர்கள் கொண்ட கூட்டுக் குழு நிறுவப்பட்டது. 30 பேர் கொண்ட இக்குழுவில் பாரதிய ஜனதா கட்சி உள்ளிட்ட 15 எதிர்கட்சி உறுப்பினர்கள் இருந்தனர். கூட்டுக் குழுவின் தலைவர் பி. சி. சாக்கோ, 2 ஜி அலைக்கற்றை ஒதுக்கீடு முறைகேட்டில், பிரதமர் மன்மோகன் சிங் மற்றும் நிதியமைச்சர் ப. சிதம்பரம் ஆகியவர்களுக்கு எத்தொடர்பும் இல்லை என முதற்கட்ட வரைவு அறிக்கை நாடாளுமன்றத்தில் வழங்கினார். எனவே கூட்டுக் குழுவின் எதிர்கட்சி உறுப்பினர்கள், கூட்டுக் குழு தலைவர் பி. சி. சாக்கோவை கூட்டுக் குழு தலைவர் பதவியிலிருந்து அகற்றக் கோரினர். ) பின்னர் கூட்டுக் குழுத் தலைவர் சாக்கோ தனது வரைவு அறிக்கை மாற்றி அமைக்க ஒப்புக் கொண்டார். report.
மேற்கோள்கள்
பகுப்பு:இந்திய அரசு அமைப்புகள் *
மல்லாடி சுப்பம்மா
thumb| மல்லாடி சுப்பம்மா மல்லாடி சுப்பம்மா (Malladi Subbamma) (2 ஆகஸ்ட் 1924 - 15 மே 2014) குண்டூர் மாவட்டத்தின் ரெபெல்லாவில் உள்ள போதார்த்தகத்தில் 1924 ஆம் ஆண்டு ஆகத்து 24 ஆம் நாள் பிறந்தார். அவர் ஒரு பெண்ணிய எழுத்தாளரும், பகுத்தறிவுவாதியும் மற்றும் ஸ்ட்ரீ ஸ்வெட்சாவின் ஆசிரியரும் ஆவார் ( transl.  பெண்களின் விருப்பம் ). இவர் பெண்களின் கல்வியில் கவனம் செலுத்தி அவர்களின் மேம்பாட்டுக்காக உழைத்தார். மது ஒழிப்பு இயக்கத்தை முன்னெடுத்த பிறகு, இவர் ஐக்கிய ஆந்திராவில் ஒரு முக்கிய நபராக ஆனார். இந்த இயக்கம் மிகப்பெரிய வெற்றியைப் பெற்றது. இதன் காரணமாக மாநிலத்தில் மது விற்பனைக்கு தடை 1994 ஆம் ஆண்டில் நடைமுறைப்படுத்தப்பட்டது. பெண்கள் முன்னேற்ற நிறுவனத்தின் தலைவராக, இவர் பெண்களுக்கு கல்வி கற்பிப்பதற்காக பல கல்வியறிவு முகாம்களை நடத்தினார். இவர் மனித நேயத்தின் தீவிர ஆதரவாளராக இருந்தார். மனித நேயத்தை வலியுறுத்தி, அதற்காக இவர் நாடு முழுவதும் பயணம் செய்தார். 2012 ஆம் ஆண்டில், இவர் தனது உடமைகளை விற்று, வருமானத்தை அனைத்துலக பெண்கள் தினத்தன்று ஐராபாத்து பல்கலைக்கழகத்தில் பெண்கள் ஆய்வு மையத்திற்காக அர்ப்பணிக்கப்பட்ட கட்டிடத்திற்கு நன்கொடையாக வழங்கினார். இவர் முக்கியமாக பெண்கள் அதிகாரம் மற்ற பெண்கள் பிரச்சினைகள் குறித்து 110 புத்தகங்கள் மற்றும் 500 கட்டுரைகளை எழுதியுள்ளார்.
வாழ்க்கை
பாப்பாட்லாவில் வசிக்கும் மல்லாடி வெங்கட ராமமூர்த்தியை மணந்தார். அவர்களுக்கு நான்கு குழந்தைகள். இங்கு படிப்பதற்கு மாமியார் எதிர்ப்பு தெரிவித்தனர். ஆனால், இவர் தன் கணவரின் உதவியுடன், இவர் வீட்டிலேயே கல்வியைக் கற்று, பத்தாம் வகுப்பை முடித்தார். பல்கலை புகுநிலை வகுப்பு, இளங்கலைப் பட்டம் ஆகியவற்றை முடித்த இவர் குடும்பக் கட்டுப்பாடு பிரச்சாரகராக சில ஆண்டுகள் வேலை செய்தார். ஸ்ட்ரீ ஹிதைஷினி மண்டலியின் செயலாளராகவும், பெண்கள் பள்ளியின் மேலாளராகவும், சாரதா மகிளா ஞான சமிதியின் தலைவராகவும் பணியாற்றினார். 1970 இல், அவர் விஜயவாடாவில் விகாசம் இதழை நிறுவி பத்து வருடங்கள் நடத்தினார். திரைப்பட சங்கத்தின் தலைவரானார். லண்டனில் 1978 உலக மனிதநேய மாநாட்டில் பங்கேற்றார். 1980 இல் மகிளா பியூதயம் என்ற பெயரில் நிறுவப்பட்டது. இந்த அமைப்பில் திருமணங்கள் மிகக்குறைந்த செலவில், இரண்டு மாலைகள் மற்றும் இரண்டு ஒளிப்படங்கள் என்ற அளவில் மிகச்சிக்கனமாக நடத்தப்பட்டது. இவர் பெண்கள் மேம்பாட்டு நூலகம், குடும்ப ஆலோசனை மையம், பெண்கள் விடுதலை பயிற்சி மையம், வரதட்சணை வன்முறை விசாரணை ஆணையம், பெண்கள் உரிமை பாதுகாப்பு மையம், வேலை செய்யும் பெண்கள் சேவை, சுப்பம்மா தங்குமிடம், மல்லாடி சுப்பம்மா அறக்கட்டளை ஆகியவற்றின் மூலம் பெண்களுக்கு சேவை செய்துள்ளார். இவர் 1979 முதல் ஆந்திர பகுத்தறிவாளர் சங்கத்தின் துணைத் தலைவராகவும், 1989 முதல் அகில இந்திய பகுத்தறிவாளர் சங்கத்தின் தலைவராகவும் உள்ளார். அறுபதுக்கும் மேற்பட்ட பங்களிப்பை வழங்கியுள்ளார். பொட்டி ஸ்ரீராமுலு தெலுங்குப் பல்கலைக்கழகம் ஆந்திராவில் மகிளாத்யம் - மகிளா சங்கலு 1960-1993 புத்தகத்திற்காக சிறந்த புத்தக விருதை வென்றது. எம்.ஏ.தாஸ் சமூக சேவைக்காக தேசிய மனித உரிமைகள் விருது பெற்றார்.